Diari Oficial de la Generalitat Valenciana


Sumari del DOGV 5886, del 05-11-2008 (2008/12672)

Informació pública de la dissolució i posterior fusió en la nova organització sindical denominada: Sindicat de Treballadores i Treballadors de les Administracions i Serveis Públics-Intersindical Valenciana (Stes-IV), de les organitzacions sindicals: Sindicat de Treballadores i Treballadors de l'administració Pública Valenciana-Intersindical Valenciana (STAPV-Iv) i Sindicat de Treballadors de l'administració-Intersindical Valenciana (STA-Iv).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5886

Data del DOGV
:   05-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/12450


Data del document
:   12-09-2008

Organisme emissor
:   Conselleria d'Economia, Hisenda i Ocupació

Tipus de document
:   Informació Pública

Informació pública de la dissolució i posterior fusió en la nova organització sindical denominada: Sindicat de Treballadores i Treballadors de les Administracions i Serveis Públics-Intersindical Valenciana (Stes-IV), de les organitzacions sindicals: Sindicat de Treballadores i Treballadors de l'administració Pública Valenciana-Intersindical Valenciana (STAPV-Iv) i Sindicat de Treballadors de l'administració-Intersindical Valenciana (STA-Iv). [2008/12142]  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en esta, es fa públic que ha sigut depositada en esta oficina, adscrita a la Direcció General de Treball, Cooperativisme i Economia Social, la documentació següent:  
- Acta del III Congrés del Sindicat de Treballadores i Treballadors de l'administració Pública Valenciana-Intersindical Valenciana (STAPV-Iv), amb número de depòsit en esta oficina 702, realitzat el 16 de maig de 2008.   
- Acta del III Congrés Extraordinari del Sindicat de Treballadors de l'administració-Intersindical Valenciana (STA-Iv), amb número de depòsit en esta oficina 367, realitzat el dia 16 de maig de 2008.  
- Acta del Congrés Constituent del Sindicat de Treballadores i Treballadors de les Administracions i Serveis Públics-Intersindical Valenciana (STAS-Iv), realitzat els dies 16 i 17 de maig de 2008.  
En estos congressos s'acorda, respectivament, la dissolució de STAPV-Iv i STA-Iv així com la posterior fusió d'ambdós en el nou sindicat STAS-Iv, els estatuts del qual són així mateix presentats.  
L'àmbit territorial del nou sindicat se circumscriu a la totalitat de la Comunitat Valenciana i el professional o funcional agrupa les empleades i els empleats públics, siga quina siga la relació jurídica amb què presten els seus servicis en les diferents administracions públiques o entitats que tinguen relació amb els seus pressupostos generals.  
Les actes consten firmades pels secretaris i presidents respectius de cada un dels Congressos de dissolució, fusió i constitució, respectivament, mencionats.  
València, 12 de setembre de 2008.- L'encarregada de l'Oficina de Dipòsit d'Estatuts d'Organitzacions Professionals: M. Soledad Sánchez-Tarazaga Marcelino.